Säntis

Säntis er eit 2 502 meter høgt fjell i det nordaustlege Sveits. Fjelltoppen ligg på grensa mellom dei tre kantonane Appenzell Ausserrhoden, Appenzell Innerrhoden og St. Gallen. Säntis er det høgste fjellet i alle dei tre kantonane og i Appenzelleralpane. Frå toppen kan ein sjå seks land; Sveits, Austerrike, Frankrike, Italia, Liechtenstein og Tyskland.

Fjelltoppen vart nådd første gongen den 14. desember 1680, då to prestar og ein naturforskar frå Zürich saman med ein førar frå Appenzell Innerrhoden gjekk til topps. Dei tok turen for å kome nærare ein komet som passerte jordkloten.

Frå Schwägalp går det ei taubane til toppen av Säntis. Den første taubana vart bygt 1933-35. Allereie i 1846 vart det bygt gjestgjeveri på toppen, og sidan 1882 var det ein betjent vêrstasjon på fjellet.

 Kjelder 
Denne artikkelen bygger på «Säntis» frå , den 19. august 2011. 


 Bakgrunnsstoff 
 Säntis på SummitPost
 Säntis Sepp- webkamera
 Säntis-Schwebebahn AG
 Säntis: bilete 

Kategori:Fjell i Alpane
Kategori:Fjell i Sveits
Kategori:Fjell i Appenzell Ausserrhoden
Kategori:Fjell i Appenzell Innerrhoden
Kategori:Fjell i St. Gallen
Kategori:Turistmål i Sveits
Kategori:Kabelvogner i Sveits